CELEX: C2005/031/31
Language: el
Date: 2005-02-05 00:00:00
Title: Υπόθεση C-509/04: Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden με διάταξη της 10ης Δεκεμβρίου 2004 στην υπόθεση Magpar VI B.V. κατά Staatssecretaris van Financiën

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/15
            
         Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden με διάταξη της 10ης Δεκεμβρίου 2004 στην υπόθεση Magpar VI B.V. κατά Staatssecretaris van Financiën
   (Υπόθεση C-509/04)
   (2005/C 31/31)
   Γλώσσα διαδικασίας: η ολλανδική
   Με διάταξη της 10ης Δεκεμβρίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 13 Δεκεμβρίου 2004, τo Hoge Raad der Nederlanden, στο πλαίσιο της διαφοράς μεταξύ Magpar VI B.V. και Staatssecretaris van Financiën, που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων:
   
               1.
            
            
               Πρέπει το άρθρο 7, παράγραφος 1, περίπτωση ββ, της οδηγίας 69/335/ΕΟΚ (1), όπως τροποποιήθηκε με την οδηγία 73/79/ΕΟΚ (2), να ερμηνευθεί υπό την έννοια ότι, αν μια εταιρία εντός πέντε ετών από την απόκτηση εταιρικών μεριδίων στο πλαίσιο ανταλλαγής εταιρικών μεριδίων, η οποία απαλλάσσεται του φόρου εισφοράς κεφαλαίου, έπαυσε να κατέχει τα μερίδια αυτά καθόσον συγχωνεύθηκε η εταιρία της οποίας κατείχε τα μερίδια, οι προϋποθέσεις που θέτει η προαναφερθείσα διάταξη της οδηγίας ισχύουν για τα εταιρικά μερίδια της εταιρίας που προέκυψε από τη συγχώνευση;
            
         
               2.
            
            
               Έχει για το κατά το σημείο 4.1 ερώτημα σημασία το αν η εταιρία της οποίας κατέχονταν τα εταιρικά μερίδια έπαυσε να υφίσταται συνεπεία νομικής συγχωνεύσεως με άλλη εταιρία (άρθρο 311, παράγραφος 1, του δεύτερου βιβλίου του Αστικού Κώδικα), οπότε δεν μπορεί να γίνει λόγος για κατά κυριολεξία εκποίηση εταιρικών μεριδίων;
            
         
      (1)  Οδηγία του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (ΕΕ ειδ. έκδ. 09/001, σ. 20).
   
      (2)  Οδηγία του Συμβουλίου, της 9ης Απριλίου 1973, περί τροποποιήσεως του πεδίου εφαρμογής του μειωμένου συντελεστού του φόρου εισφοράς, του προβλεπομένου υπέρ ορισμένων πράξεων αναδιαρθρώσεως εταιρειών στο άρθρο 7, παράγραφος 1, περίπτωση β', της οδηγίας περί εμμέσων φόρων, των επιβαλλομένων επί των συγκεντρώσεων κεφαλαίων (ΕΕ ειδ. έκδ. 09/001, σ. 38).